**Tööde iseloomustus ja tingimused**

Töö tehniliseks aluseks on **Reaalprojekt OÜ** poolt koostatud „Pärlijõe Tasasepalu ja Tüütsi teede ehitamise projekt“.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

Objektiga on võimalik tutvuda: metsataristuspetsialist Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee).

Töövõtja annab Tellijale valmis Töö lõplikult üle **hiljemalt 1.09.2026.a.** Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2026.

Töödele on nõutav teostusgarantii kestvusega 2 aastat arvates kasutuselevõtu akti allkirjastamisest tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine tellija pangakontole.

## Hanke tehniline kirjeldus

Tasasepalu tee (1,365 km) ja Tüütsi tee (0,21 km) ehitamine, mis asuvad Pärlijõe ja Tüütsi külas, Rõuge vallas, Võru maakonnas.

Tööde käigus on ette nähtud Tasasepalu tee rekonstrueerimine 0,905 km (katte laius 4,5m), uuendamine 0,125 km (katte laius 4,5m) ja ehitamine 0,335 km ulatuses (katte laius 4,5m) ning Tüütsi tee uuendamine 0,125km (katte laius 4,5m) ja ehitamine 0,085km (katte laius 4,5m).

Vajalikud raietööd on RMK poolt tehtud. Ehitaja teostab vajalike ja segavate puude ja põõsaste raie ja kokkuveo. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta.

Edasi tuleb teostada kändude juurimine. Kännud juuritakse teede puhul kogu teetrassi laiuse ulatuses ja koondatakse hunnikutesse. Võsaga kaetud aladel töödeldakse kraavi nõlva võimalusel freesimise teel. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Kraavide kaeve pinnast ja sette võib paigutada ka olemasoleva mulde taha, kuid see peab jääma sellest madalamale. Nõva teepoolsed perved peavad olema töödeldud tasemel, mis võimaldab mehhaniseeritud hooldust.

Pärlijõe teedele rajatakse 6 truupi (2 rekonstrueeritavad, 4 ehitatavad). Plasttruubid peavad olema rõngasjäikusega SN8 (standardiga EN ISO 9969:2016) ja gofreeritud välispinnaga, etteantud truubitorude läbimõõtudel on mõeldud siseläbimõõte. Truupide otsakute ehitamisel juhinduda Maaparandusehitiste tüüpjoonistest (Tallinn 2019).

**Tüütsi tee (0,21 km)** saab alguse kohalikust teest 6970290 Tasasepalu tee km 0,117 ja lõpeb eraldise 15 alguses kvartalis RG208, kuhu rajatakse tagasipööramise koht TP-T.

Tüütsi tee on olemasolev pinnas/kruusatee, sõidujäljed on olemas. Tüütsi teel ehitakse uued nõvad (501, 502, 503, 504). PK1+33 on kõrge künnis, mõlemale poole on rajatakse nõvad vee ärajuhtimiseks. Nõva 501 ühendatakse puhastava teekraavidega 601. Nõvad 502 ja 503 kogunevad vett ühes kohas ja edasi suunatakse truubiga T9 nõvale 504 mis jookseb paralleelselt tagasipööramisekohaga. Nõva nõlvad rajatakse nõlvusega 1:1,5 ning nõvapõhja laiusega 0 m. Nõvade pikikaldeks kujuneb ca 0,3-9,5 %. Kõikidele nõvadele, mis on >2,0% nõva pikikaldega lõigule on ettenähtud nõlvajalami kivikindlustus.

Tüütsi tee uuendatav ja ehitatav lõik (Tüütsi tee teeregistris metsatee nr 6970344) saab alguse kohaliku tee Tasasepalu tee (tee nr 6970290) ristmikult, kulgeb edasi mööda nimetut teed kohaliku teeni Roobi tee (tee nr 6970285) ning edasi mööda metsasihti kuni olemasoleva Tüütsi tee km 2,35 ristmikuni. Tee algab teravnurkselt ristmikult, kus külgnähtavus nii paremale kui ka vasakule on piisav. Tee trass kulgeb mööda olemasolevat metsasihti ning on kõrgeim keskel Roobi tee ristmikul, langedes sealt mõlemas suunas.

Tüütsi tee uuendatakse kulumiskihiga h=15 cm, purustatud kruus Pos 6 ja ehitatakse kahekihilisena kulumiskihiga 10cm segu 0/32mm (Pos 6) – kandvakihiga 20cm segu 0/63mm (Pos 4) - geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud).

**Tasasepalu tee (1,365 km)** uuendatav lõik saab alguse mahasõiduga riigiteelt nr 25112 Rõuge - Vastse-Roosa tee kõrvalmaantee km 6,425 ning lõpeb eraldise 8 keskel kvartalis RG207, kuhu rajatakse tagasipööramise koht TP-L.

Tasasepalu tee on olemasolev pinnas/kruusatee, sõidujäljed on olemas. Tasasepalu tee alguses säilitakse olemasolevaid teekraave ja puhastatakse neid (601,605). Ehitakse nõvad (602, 603, 604, 606, 607). Nõvad 602, 603 suunavad vett madala punktini, mis asub PK 4+43, kus see edasi voolab läbi truubi T10 teele teisel poole (Pärlijõgi suunas). Nõvad 604 ja 606 kogenevad vett ja suunavad seda läbi truubi T12, T13 ja hooldatava teekraavi 606 kohaliku veehoidlasse. Nõva 607 kogub vett mäeküljelt ja toob seda madalama punktisse PK11+79, kus see voolab tee teisele poole läbi truubi T14. Nõva nõlvad rajatakse nõlvusega 1:1,5 ning nõvapõhja laiusega 0 m. Nõvade pikikaldeks kujuneb ca 0,3-9,5 %. Kõikidele nõvadele, mis on >2,0% nõva pikikaldega lõigule on ettenähtud nõlvajalami kivikindlustus.

Tasasepalu tee (teeregistris kohalik tee nr 6970290) uuendatav lõik saab alguse olemasoleva riigitee 25112 Rõuge – Vastse-Roosa ristmikul (tee km 6,42) ning lõpeb PK 3+60. Vahemikus PK 1+35 – PK 3+60 teostatakse teel 2xE pindamine. Edasi algab rekonstrueeritav ja vahepeal ehitatav teelõik, mis tagab juurdepääsu kahele elukinnistule ning jätkub metsas kuni töömahtude piirini metsatee ristmikul tee km 1,39 piirkonnas, kust olemasolev tee edasi läheb.

Tasasepalu tee uuendatakse kulumiskihiga h=15 cm, purustatud kruus Pos 6 ning rekonstrueeritakse ja ehitatakse kahekihilisena kulumiskihiga 10cm segu 0/32mm (Pos 6) – kandvakihiga 20cm segu 0/63mm (Pos 4) - geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud).

Tee algusesse rajatakse M1 riigi teega ristumiskoht. PK1+17 asub R-T ristmik. PK2+55 kuni PK4+05 rajatakse tolmuvaba kate (eelpuistega kahekordne pindamine). PK4+85, PK8+47, PK9+96, PK 10+96 ja PK13+33 rajatakse paremal M3 mahasõidud. PK5+20 ja PK10+94 rajatakse vasakule M3 mahasõidud. Tee lõpus vasakule PK13+15 rajatakse TP-L tagasipööramisekoht.

Kõigile ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk). Avalikult teelt rekonstrueeritavale teele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid.

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Truubi otsakute vastuvõtu ajal peab see olema MP Tüüpjoonistes 2019 nõutud mati ulatuses ühtlaselt haljastatud (haljastuse vabasid kohtasid mis on suuremad kui 0,5m2 ei või olla). Haljastuse kõrgus peab olema rohkem kui 10sm ja ei või olla üle 20sm (vastasel juhul tuleb teostada niitmine). Haljastuse saamiseks Tellija tehnilisi tingimusi ei sea. Nõuetekohase haljastuse puudumisel tuleb truubi otsak rajada kookosmatiga, 100% kookoskiududest (350 g/m2) ja mille siduselemendiks on jute nöör/võrk. Plastist ja muud analoogsetest lagunematutest materjalidest sidusnöörid/võrgud on keelatud. **Erosioonitõkke matid, mis sisaldavad plastist ja muud analoogsetest lagunematutest materjalidest sidusnöörid/võrgud on keelatud.**
2. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.